ગુરુદાસ નાગપુરમાં સ્થાનિક રેશિમબાગ ક્રિકેટ ક્લબના ગ્રાઉન્ડ ખાતે એકવાર મેચ જોવા ગયો હતો. ત્યાં સ્ટેન્ડમાં ઊભીને એના એક મિત્ર સાથે ચા પીતો હતો. એવામાં એક બેટ્સમેને ફટકો માર્યો હતો અને બોલ એ બંનેની તરફ આવતો દેખાયો હતો. ગુરુદાસે પળવારની પણ રાહ જોયા વગર પોતાનો ચાનો કપ ફેંકી દીધો હતો અને એકલા જમણા હાથે બોલને કેચ કરી લીધો હતો. લેધર બોલવાળી ક્રિકેટ સાથે પોતાનો એ પહેલો સીધો કોન્ટેક્ટ હતો, એવું ગુરાદાસ કહે છે. ‘એ ઘટના પછી ત્યારબાદ ઉત્તમ મિશ્રાએ મને એમની ક્લબમાં સામેલ કર્યો હતો. ત્યાં મને કોચની મદદ અપાઈ હતી અને ક્રિકેટની સામગ્રી પણ આપવામાં આવી હતી.’